Die gschichtlige Vorfahre vo de Jude hai sich "Söhn vom Israel" (hebr. בני ישראל, umschriibe bnei israel ) gnennt. Mä weiss braktisch nüt vo ihrer Härkunft und früeche Gschicht. D Bible verzelt zwar Mythe, wo vo vile gläubige Juden und Chrischte as Wohret agno wird, aber archäologisch gseh si sogar so hervorragendi Figure wie dr König David und dr Salomo kuum z fasse. D Gfangeschaft vo de Israelite in Ägypte und ihre Uszug, d Landnahm z Kanaan het mä immer wiidr brobiert hischdorisch z düüte; aber nume d Bible, wo Johrhunderti noch de so-genannte Ereignis as religiös-bolitischi Schrift zsämmegschdellt worden isch, schriibt drüber und s git keini archäologische Hiwiis druf.